Tuan Yang Di Pertua,

Untuk membantu mangsa keganasan wanita dan kanak-kanak, Kementerian Pembangunan Wanita, Keluarga dan Masyarakat dalam proses menubuhkan lima buah Rumah Nur sebagai Rumah Perlindungan Khas.  Lima buah Rumah Nur KPWKM tersebut adalah di negeri Selangor, Kelantan, Pahang, Sabah dan Melaka.  Walau bagaimanapun, cadangan untuk menubuhkan Rumah Perlindungan Khas di Melaka ditangguhkan memandangkan bangunan yang sedia ada akan diambil alih oleh Kerajaan Negeri.  Untuk peringkat permulaan, daripada empat buah Rumah Nur tersebut, Rumah Nur Selangor dikhaskan sebagai rumah perlindungan bagi mangsa penyeludupan wanita yang datang dari negara-negara luar.

Langkah sedang diambil untuk mengubahsuai dan melengkapkan Rumah-rumah Nur berkenaan dengan peralatan yang bersesuaian bagi menampung keperluan mangsa keganasan serta diberi kakitangan yang mencukupi untuk menguruskan rumah-rumah tersebut.  Selain itu, rumah perlindungan juga disediakan oleh Jabatan Kebajikan Masyarakat dan Pertubuhan Bukan Kerajaan (NGO) untuk menempatkan mangsa-mangsa keganasan rumah tangga.  Pada masa kini, terdapat 29 buah rumah perlindungan di mana 25 buah rumah perlindungan di bawah Jabatan Kebajikan Masyarakat dan empat (4) buah lagi di bawah kelolaan NGO.  Rumah Perlindungan Jabatan Kebajikan Masyarakat terdapat di Kedah (1), Pulau Pinang (1), Perak (1), Selangor (3), Kuala Lumpur (1), Negeri Sembilan (3), Melaka (4), Johor (3), Pahang (3), Terengganu (1), Kelantan (1) dan Sarawak (3).  Rumah Perlindungan NGO pula terdapat di Perlis (1), Kedah (1), Perak (1) dan Selangor (1).

Tuan Yang Di Pertua,

Jabatan Pembangunan Wanita juga melalui Rumah Nur di setiap negeri memberi perkhidmatan kepada wanita dan ahli keluarga yang menghadapi masalah seperti masalah perkahwinan, perceraian, tuntutan nafkah dan hak penjagaan anak.  Di samping itu, perkhidmatan para-kaunseling disediakan kepada ibu tunggal yang bermasalah.  Wanita dan keluarga boleh menggunakan Rumah Nur sebagai tempat mengadakan program dan aktiviti serta sebagai pusat maklumat setempat.

Jawapan Disediakan Oleh:-


1)
Nama
:
Cik Lim Mei Ying


2)
Jawatan
:
Penolong Pengarah

3)
Bahagian
:
Pembangunan Kapasiti, JPW


4)
No. Tel
:
03-26165739

Jawapan Diluluskan Oleh:-


1)
Nama 
:
Encik Adnan bin Haji Mohd. Ikhsan

2)
Jawatan
:
Pengarah Bhg. Khidmat Bantuan 

Wanita, JPW

Jawapan Diluluskan Oleh Kementerian:-


1)
Nama
:
Encik Abas bin Abdul Rahman


2)
Jawatan
:
Timbalan Ketua Setiausaha I

MAKLUMAT TAMBAHAN

I. RUMAH PERLINDUNGAN KHAS

Rumah Perlindungan Khas ini akan diletakkan di bawah Jabatan Pembangunan Wanita dan diurus selia oleh kakitangan berjawatan tetap.  Bangunan yang sedia ada akan diubahsuai mengikut kesesuaian dengan mengambil kira keperluan tambahan terhadap kemudahan dan peralatan yang sedia ada.  Pada masa ini segala urusan untuk tujuan penggazetan Rumah Nur berkenaan sedang diusahakan.

i) Senarai Tempat Selamat (Rumah Perlindungan) Di Bawah Jabatan Kebajikan Masyarakat

1. Rumah Sri Kenangan Bedong, Kedah.

2. Rumah Kanak-kanak Taman Bakti, Pulau Pinang

3. Rumah Seri Kenangan  Tg. Rambutan, Perak.

4. Bengkel Daya Kelang, Selangor

5. Pusat Pemulihan Cheras, Selangor

6. Taman Sinar Harapan Kuala Kubu Baru, Selangor

7. Pusat Harian Bukit Tunku, Kuala Lumpur

8. Taman Sinar Harapan Tuanku Ampuan Najihah, Negeri Sembilan

9. Rumah Seri Kenangan Seremban, Negeri Sembilan 

10. Rumah Tunas Harapan Payung Seri Sejahtera, Negeri sembilan

11. Rumah Seri Kenangan Cheng, Melaka

12. Rumah Budak Laki-laki Durian Daun, Melaka

13. Rumah Orang Tua Tidak Berwaris Jasin, Melaka

14. Rumah Orang Tua Tidak Berwaris Jasin, Melaka

15. Rumah Seri Kenangan Johor Bahru, Johor

16. Taman Sinar Harapan Tampoi, Johor

17. Taman Sinar Harapan Jubli, Johor

18. Rumah Kanak-kanak Tengku Ampuan Fatimah, Pahang

19. Sekolah Tunas Bakti (Lelaki) Jerantut, Pahang

20. Sekolah Tunas Bakti (Perempuan) Jerantut, Pahang

21. Rumah Orang Tua Bukit Payong Marang, Pahang 

22. Rumah Seri Kenangan Taman Kemumin, Kelantan

23. Rumah Seri Kenangan Kuching, Sarawak

24. Rumah Kanak-kanak Datuk Ajibah Abol, Seri Aman, Sarawak

25. Rumah Seri Kenangan Sibu, Sarawak

BILANGAN KES-KES SOSIAL YANG MELIBATKAN WANITA, KANAK-KANAK DAN REMAJA (SEHINGGA JULAI 2004)

	BIL.
	JENIS KES
	RUMAH NUR (JPW)
	JKM
	PDRM
	JUMLAH

	1. 
	Keganasan Rumah Tangga
	115
	636
	1,497
	2,248

	2. 
	Penderaan – Wanita / Kanak-   

                      kanak
	31
	1,390
	76
	1,497

	3. 
	Rogol
	27
	-
	908
	935

	4. 
	Sumbang Mahram
	6
	-
	188
	194

	5. 
	Cabul
	1
	-
	851
	852

	6. 
	Mengandung Anak Luar Nikah
	12
	-
	-
	12

	7. 
	Lari Dari Rumah / Kes Juvana
	32
	4,998
	-
	5,030

	8. 
	Anak Tak Sah Taraf
	2
	-
	-
	2

	9. 
	Kes Wanita dan Gadis
	-
	122
	-
	122

	
	JUMLAH
	226
	7,146
	3,520
	10,892


  ii)
Senarai Tempat Selamat (Rumah Perlindungan) Di Bawah NGO

1. Baitul Hidayah, Bintong, Perlis.

2. Pusat Perlindungan Nurul Huda, Kedah.

3. Rumah Orang Tua Salvation Army, Perak.

4. Pertubuhan Pertolongan Wanita, Selangor.

II. DEWAN NUR

Kementerian  kini dalam proses membangunkan Dewan Nur di setiap kawasan Parlimen.  Dewan Nur ini akan dijadikan dewan serbaguna bagi kaum wanita menjalankan pelbagai program dan aktiviti seperti program latihan dan pendidikan serta advokasi dan promosi.  Pada masa kini hanya Dewan Nur Shah Alam yang telah siap dibina pada tahun 2004.  Bagi tahun 2005, Kementerian menjangkakan akan dapat menyiapkan projek Dewan Nur di lima lagi kawasan parlimen iaitu di Parlimen Batu dan Kepong di Wilayah Persekutuan Kuala lumpur, Parlimen Jasin dan Masjid Tanah di Melaka serta Parlimen Merbok di Kedah.

Dalam RMK-9, Kementerian bercadang memasukkan projek ini di bawah Perbelanjaan Pembangunan bagi memudahkan pengurusan peruntukan projek ini kerana pada masa ini ia menggunakan peruntukan mengurus yang perlu dipohon setiap tahun oleh Kementerian kepada Kementerian Kewangan.  Ini telah menyulitkan proses pengurusan peruntukan projek ini.

Projek pewujudan Dewan Nur ini adalah melalui dua kaedah iaitu pembinaan dan pembelian bangunan.  Terdapat beberapa masalah yang dihadapi dalam kedua-dua kaedah ini:-

a. Pembinaan 

i. Peruntukan RM 300,000 untuk setiap Dewan Nur adalah tidak mencukupi untuk menampung kos pembinaan.  Sekurang-kurangnya sebuah Dewan Nur memerlukan RM 550,000 untuk tujuan tersebut.  Kelulusan khas perlu diperolehi dari Perbendaharaan.

ii. Dewan yang dibina memerlukan tapak.  Keutamaan untuk pembinaan diberikan kepada kawasan yang telah mempunyai tanah milik Kementerian.  Kawasan yang belum mempunyai tapak memerlukan masa yang lebih lama bagi proses permohonan atau pengambilan tanah.

b. Pembelian

i. Prosedur pembelian bangunan yang perlu dipatuhi memakan masa yang panjang.  Kelulusan serta ulasan daripada  pelbagai pihak perlu diperolehi seperti Kementerian Kewangan, Jabatan Perdana Menteri, Jabatan Kerja Raya, Jabatan Penilaian Harta dan Jabatan Ketua Pengarah Tanah dan Galian sebelum sebarang pembelian boleh dilakukan.

Peruntukan RM 300,000 tidak mencukupi untuk pembelian bangunan bagi kawasan parlimen yang terletak di kawasan bandar

